Змова Фіеска ў Генуі (п'еса)

**Змова Фіеска ў Генуі** (ням. *Die Verschwörung des Fiesco zu Genua*) — другая драма нямецкага драматурга Фрыдрыха Шылера. У гэтай п'есе аўтар упершыню ў сваёй творчасьці зьвяртаецца да жанру гістарычнае драмы. Сюжэт будуецца на нязьдзейсьненым палітычным перавароце ў Генуі XV ст. 

Шылер пачаў працу над п'есай у 1782 годзе пасьля прэм'еры сваёй першае драмы «*[[Разбойнікі (п'еса)|Разбойнікі]]*» і прысьвяціў яе свайму мінуламу настаўніку Якабу Фрыдрыху Абэлю. П'есу ставілі 75 разоў (што было часьцей за пастанову гётэўскага «*Гетса фон Бэрліхінгэна*»).

## П'еса
У «*Змове Фіеска ў Генуі*» Фрыдрых Шылер адлюстроўвае два супрацьлеглых грамадзка-палітычных лягеры — лягер тыраніі і дэспатычнага самавольства, з аднаго боку, і лягер рэспубліканскае свабоды і грамадзянскага дабрабыту, зь іншага. Іхняе сутыкненьне і палітычнае спаборніцтва складаюць асноўны канфлікт трагедыі. 

Канфлікт палітычных сыстэмаў у п'есе ўдасканальваецца канфліктам характараў двух пэрсанажаў, якія адзін аднаму супрацьстаяць. Калі Джанэтына Дорыя ўвасабляе і абараняе прынцыпы эгаізма і дэспатызма, то рэспубліканец Вэрына - бескарысны змагар за грамадзкі дабрабыт.
### Пэрсанажы
* *Андрэяс Дорыя*, дож генуэзкі, шаноўны старык 80 год. След былога агня. Галоўныя рысы: важнасьць і строгая, уладарная сьцісласьць.
* *Джанэтына Дорыя*, пляменьнік дожа. Прэтэдэнт 26 год. У маўленьні, хадзе і абыходжаньні грубы, пошлы і нахабскі пыхлівы. Замала адукаваны.
* *Фіеска*, *граф Лаванья*, глава змовы. Зграбны, квітучы хлопец 23 год. Ганарлівы, велічна пяшчотны, згодлівы і ухільны, як прыдворны, і нагэтулькі ж падступны.
* *Вэрына*, змоўшчык-рэспубліканец 60 год. Важны, пануры і змрочны.
* *Бурганьіна*, змоўшчык. Юнак 20 год. Рысы твару высакародныя і прыемныя. Ганарлівы, палкі і натуральны
* *Кальканьё*, змоўшчык. Вымаглы распусьнік 30 год. З выгляду прыемны і прадпрымальны.
* *Сако*, змоўшчык 45 год. Звычайны чалавек.
* *Ламеліна*, улюбёнец Джанэтына. Чэзлы прыдворны.
* *Леанора*, жонка Фіеска 18 год. Кволага складу цела, бледная, пяшчотная і успрымальная, вельмі прывабная, але не асьляпляльная. На твары летуценная задумленасьць. Апранутая ў чорнае.
* *Джулія Імпэрыялі*, графіня, удава, сястра Джанэтына, 25 год. Высокая і крамяная. Ганарлівая гестка, прыгажосьць, сапсаваная ненатуральнасьцю. Твар злы, кплівы. Апранутая ў чорнае.
* *Бэрта*, дачка Вэрыны. Нявінная дзяўчына.
* *Рамана*, маляр. Вольны, просты і ганарлівы.
* *Мулей-Гасан*, туніскі маўр. Заўзяты круцель. Фізыяномія арыгінальная, помесь пранырства і блазьнерства.
* *Роза*, *Арабэла*, пакаёўкі Леаноры.
* *Немец*, целаахоўнік герцага. Галоўныя рысы — шчырая прастадушнасьць, моц і храбрасьць.
* *Цэнтурыёнэ*, *Цыба*, *Асэрата*, шляхцічы, тутэйшыя жыхары, немцы, жаўнеры, служкі, злодзеі.

### Крыніцы
У прадмове да п'есы Шылер пералічае гістарычныя крыніцы, якімі ён карыстаўся:
* «*Змова графа Жана Луі Фіеска*» (фр. *La Conjuration du comte de Fiesque, 1639*) Жана-Франсуа дэ Гондзі  
* «*Гісторыі валадарыньня імпэратара Карла V*» (англ. *The history of the reign of Charles V*) Ўільяма Робэртсана ў нямецкім перакладзе 1779 года 
* «*Падрабязныя гісторыка-палітычныя ведамасьці аб рэспубліке Генуі*» Габэрліна

Фактычны матэрыял аб змове і змоўшчыках Шылер чэрпаў з кнігі ангельскага гісторыка-асьветніка Ўільяма Робэртсана.

## Літаратура
* Ф.П. Шиллер. Фридрих Шиллер. Жизнь и творчество, Гослитиздат, М. 1955.

## Weblinks
* 

Катэгорыя:Творы нямецкай літаратуры
Катэгорыя:П’есы Фрыдрыха Шылера